ਨਰਗੇਸ ਅਬਿਆਰ
ਨਰਗੇਸ ਅਬਿਆਰ (ਫ਼ਾਰਸੀ: نرگس آبیار, ਜਨਮ 8 ਅਗਸਤ 1970) ਇੱਕ ਈਰਾਨੀ ਫ਼ਿਲਮ ਨਿਰਦੇਸ਼ਕ, ਲੇਖਕ, ਅਤੇ ਪਟਕਥਾ ਲੇਖਕ ਹੈ, ਜੋ ਟਰੈਕ 143, ਸਾਹ, ਅਤੇ ਜਦੋਂ ਚੰਦਰਮਾ ਸੀ ਦੇ ਨਿਰਦੇਸ਼ਨ ਲਈ ਸਭ ਤੋਂ ਵੱਧ ਜਾਣਿਆ ਜਾਂਦਾ ਹੈ। ਫਿਲਮ ਟ੍ਰੈਕ 143 ਅਬਿਆਰ ਦੇ ਨਾਵਲ 'ਦ ਥਰਡ ਆਈ' ਤੋਂ ਤਿਆਰ ਕੀਤੀ ਗਈ ਹੈ ਜੋ ਯੁੱਧ ਦੇ ਸਮੇਂ ਦੌਰਾਨ ਇੱਕ ਔਰਤ ਅਤੇ ਉਸਦੇ ਪੁੱਤਰ ਦੀ ਕਹਾਣੀ ਬਿਆਨ ਕਰਦੀ ਹੈ। ਉਸ ਦੀਆਂ ਫਿਲਮਾਂ ਸਮਾਜ, ਯੁੱਧ ਜਾਂ ਕੱਟੜਪੰਥੀਆਂ ਕਾਰਨ ਔਰਤਾਂ ਅਤੇ ਬੱਚਿਆਂ ਦੇ ਦੁੱਖਾਂ ਨੂੰ ਸੰਵੇਦਨਸ਼ੀਲਤਾ ਨਾਲ ਦਰਸਾਉਂਦੀਆਂ ਹਨ। ਨਰਗੇਸ ਅਬਿਆਰ ਨੇ ਫ਼ਾਰਸੀ ਸਾਹਿਤ ਵਿੱਚ ਗ੍ਰੈਜੂਏਸ਼ਨ ਕੀਤੀ ਅਤੇ 1997 ਵਿੱਚ ਕਿਤਾਬਾਂ ਲਿਖਣੀਆਂ ਸ਼ੁਰੂ ਕੀਤੀਆਂ। ਹੁਣ ਤੱਕ, ਉਸ ਨੇ ਬੱਚਿਆਂ, ਨੌਜਵਾਨਾਂ ਅਤੇ ਬਾਲਗਾਂ ਲਈ ਤੀਹ ਤੋਂ ਵੱਧ ਕਹਾਣੀਆਂ ਅਤੇ ਗਲਪ ਕਿਤਾਬਾਂ ਲਿਖੀਆਂ ਹਨ।